Auguste François av Tussarix

**Auguste François av Tussarix** (født **Auguste François Haprèle-Donatien Kontrovers**) var en keiser av Tussarix, og eldstebarn av Télesphore VI og Gabrielle III. På denne måten var han broren til Armand, Gaston, Floyrac, Valentine, Charles-Hugo, Matieu, Étiennette, Dianne, Hélouïse Kontrovers og ti andre søsken. Auguste François var gift med Dorothée Vigneron, som endret navn til Géraldine da hun giftet seg – og ble den tredje til å bære det navnet. Sammen, fikk Auguste François og Géraldine ni barn – hvorav fem overlevde fram til Decize-konspirasjonen trådte i kraft i 4029, blant dem var Léopold.

Som monark, bar han titlene keiser av Tussarix, erkehertug av Tuss, fyrste av Delahaye. Gjennom ekteskapet, bar han titlene fyrste av Le Corre og marki av Lelong-Lafon. Broren hans, Gaston, vant tittelen som hertug av Pelirius i 4026 fra den unge hertug Raoul Perreault. Da Gaston døde, gikk også denne tittelen til Auguste François.

## ***Full tittel***

Som keiser av Tussarix, var Auguste François' fullstendige tittel: *Auguste François, av Helios' nåde, keiser av Tussarix; erkehertug av Tuss, fyrste av Delahaye.*

Etter ekteskapet med Géraldine, og brorens død, ble hans fullstendige tittel: *Auguste François, av Helios' nåde, keiser av Tussarix; erkehertug av Tuss, hertug av Pelirius, fyrste av Delahaye og La Corre, og marki av Lelong-Lafon.*

## ***Biografi***

### **Temming**

* Mørke

Som kongelig, er det ikke bare et privilegium, men mer en selvfølge at monarkene er eksperter innen sitt felt av temming; de er tillatt å bruke kreftene sine slik det passer dem, men er dermed pliktet å delta i konflikter på land og vann – da de skal overgå alle forventinger.

### **Tidlig liv**

Med en militaristisk far og konservativ mor, ble kronprinsens oppvekst preget av tilfeldig oppdragelse av diverse tanter og onkler, samt være et forbilde for den stadig voksende søskenflokken. Allikevel tok han etter begge foreldrene, og fikk interesse for både det militære livet og seremonier og symbolikk ved hoffet.

Han fant det allikevel kjedelig til tider, og da dro han og de eldste brødrene (fram til Valentine) til Versailles for å besøke bestemor Féliçienne, som hadde vært militær rådgiver for keiseren i hans yngre dager. Sammen med henne, lærte han og brødrene om krigføring og taktikker på sjø og til lands.

Da han ble tenåring, ble han tatt opp i Æreslegionen, hvor han terpet på å kreftene sine. Han fikk utdelt sitt eget regiment, hvor han ble venner med flere adelsmenn og -kvinner – som alle senere ble forfremmet til gardister og hans private eskorte som prins. Blant disse soldatene var det én kvinne, Dorothée, som han ble særdeles godt kjent med. Under flere drikkegilder og fester som Auguste François hadde i sin ungdom, ble han bedre og bedre kjent med henne – og hun ble den vordende konen.

### **Hélouïse i eksil**

Auguste François mistet etter hvert interessen for militærlivet, og gjorde vennene sine til offisielle medlemmer av hoffet for å fremdeles holde deres selskap, men slippe å dra ut til Versailles for å være sammen med dem. Etter hvert som han ble eldre, måtte han dessuten ta mer og mer ansvar overfor keiserhuset, og dermed var det lettere å henvende seg til vennene om de var rett i nærheten.

Hans og brødrenes interesse for militæret, smittet over på de yngre søsknene, og søsteren Hélouïse skilte seg særdeles ut. Hun var leder for et regiment med adskillig færre soldater enn hans eget, men de var desto mer mektigere og hadde dypere aner enn hans egne venner – og dermed mer makt i framtiden. Hun var en inspirasjon for sine medsoldater, og Hélouïse kunne vise seg å velte huset hvis hun fortsatte slik. Auguste la fram disse indisiene for foreldrene sine, og de var enig i hans mistanker. De gikk derfor nordover for å finne henne en ektemann, og valget falt på kurfyrsten av Le Moib, Valérian-Philippe Courtemanche. Hélouïse ble ektet bort til ham, og i hemmelighet ble Auguste og foreldrene enige om at hvis hun satte foten tilbake på tussarixisk jord innen 20 år var gått, ville de drepe henne.

### **Regjeringstid**

#### ***Ekteskap***

Etter Hélouïse ble sendt i eksil, mistet Kontrovers-ene kontakt med henne på mer eller mindre alle fronter, og Auguste François kunne fokusere seg helt og holdent på sitt arbeid som vordende keiser av Tussarix. Han og konen, Dorothée, fikk flere barn i kjølvannet av hans overtagelse – som alle ble trolovet bort til enten tussarixiske eller utenlandske adelsmenn og -kvinner.

Da han giftet seg, ble han visefyrste og marki gjennom konen, men da svigerforeldrene døde, fikk han titlene *de jure*, mens konen hadde titlene *de facto*. Hun eide landområdene, og Auguste ville bare få landområdene hvis hun etterlot ham dem i et testamente – men landområdene ville gå til barna deres uansett.

## ***Trivia***

1. *Auguste* er den franske formen av *Augustus*, som betyr "flott" eller "ærverdig", avledet fra det latinske *augere* "for å øke".
2. *François* er den franske formen av *Francis*, som betyr "franskmann", og har sitt endelige opphav fra den germanske stammen av frankerne, som ble oppkalt etter en type spyd som de brukte.
3. *Haprèle* er inspirert av det engelske *Harper*, som opprinnelig kom fra en person som spilte harpe.
4. *Donatien* er den franske formen av *Donatianus*, som blir brukt i blant annet navnet *Donato*, og kommer fra det senlatinske *Donatus* "givende"
5. *Kontrovers* er et norsk synonym for "strid, tvist, uenighet".